**ОТЧЕТ**

**за осъществената контролна дейност от РИОСВ-Пазарджик**

**за месец май 2023 г.**

През **м. май 2023 г.** експертите и специалистите на РИОСВ-Пазарджик извършиха **108** проверки в **91** обекта, от които **63** са планови и **45** извънредни. В рамките на осъществения контрол са дадени **39** предписания за отстраняване на констатирани несъответствия и предприемане на мерки. За периода са предприети действия по **8** сигнала.

За подобряване координацията между институциите през м. май експерти на РИОСВ-Пазарджик взеха участие в заседание на ОбЕСУТ при Община Септември, в заседание на комисия по чл. 17 при ОД “Земеделие“ и в ДПК за приемане на строежи: „Многофункционални сгради – Търговски център – Първи етап, Търговски център - Втори и Трети етап“ и „Многофункционални сгради – Търговски център – Втори и Трети етап“ в гр. Пазарджик.

 **Административно наказателна дейност**

През м. май 2023 г. са съставени 2 (два) АУАН за констатирани административни нарушения на Закон за водите. Издадени са 2 (две) наказателни постановления (НП) и 1 (едно) споразумение на обща стойност 3350 лв., и трите по Закон за водите.

На юридическо лице е наложена имуществена санкция по Закона за водите – за заустване на отпадъчни води със съдържание над ИЕО, в размер на 1000 лева.

На юридическо лице е наложена имуществена санкция по Закона за водите – за заустване на отпадъчни води със съдържание над ИЕО, в размер на 2000 лева.

 Споразумение с юридическо лице за нарушение на ЗВ – непредставено в срок до 31.03.2023 г. да представи в РИОСВ – Пазарджик годишен доклад по изпълнение на условията в разрешително за заустване – в размер на 350 лева.

През м. май 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. май 2023 г. са в общ размер 443.28 лева, от които:

 Събрани суми от наложени санкции по чл. 69 от ЗООС – няма събрани за м. май. Платените глоби/имуществени санкции по НП за нарушения на екологичното законодателство и влезли в сила НП по транзитната сметка за м. май 2023 г. са в размер на 80 лева. /80% в законоустановения срок/.

Събрани от НАП по наложени глоби и/или санкции по специалните закони – събраните за м. май 2023 г. са в размер на 363.28 лева.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за ограничаване изменението на климата.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проверка на състоянието на защитени дървета, обявени по реда на глава пета
* упражняване на контрол върху спазването на условията, поставени в Решенията по реда на Глава шеста от ЗООС, издадени от директора на РИОСВ-Пазарджик;
* проверка на обстоятелствата по постъпили сигнали, решаване на проблеми и предприемане на действия по спасяване на защитени видове;
* проведен е мониторинг на растителен вид – локален ендемит;
* участие в ТИС към Министерство на енергетиката във връзка с находище Огняново;
* участие в консултации по публикуван проект на плана за управление на риска от наводнения в Източнобеломорски район за басейново управление;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове;

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **50;**
* Проверки по Закон за водите - **15;**
* Комплексни проверки на дружества с КР - **1**;
* Комплексни проверки на дружества без КР - **6**;
* Проверки по прилагане разпоредбите на ЗЧАВ - **12;**
* Закон за ограничаване изменението на климата **– 1;**
* Проверки по прилагане на гл. 6 на ЗООС **- 1;**
* Контрол по ЗБР и ЗТЗ - **21**;
* Проверки по ЗООС - други - **1;**

 **Планови комплексни проверки на обекти без комплексно разрешително:**

* „ПФБ Пресо Фондал България“ ЕООД, с. Варвара, общ. Септември - предприятие за производство на алуминиеви детайли. Проверени фактори и компоненти на околната среда: „отпадъци“, „атмосферен въздух“ и „води“ на площадка № 1. При извършената проверка не са установени несъответствия с изискванията на ЗУО и подзаконовите нормативни актове. Дружеството изпълнява изискванията по смисъла на Регламент (EO) № 1013/2006 г. за трансграничен превоз на отпадъци. Констатирани са пропуски по компоненти „атмосферен въздух“ и „води“, за които са дадени 3 предписания с определен срок и отговорник за изпълнението им. Предстои последващ контрол.
* „Трансметал“ ЕООД - площадка за третиране на ИУМПС, ОЧЦМ, ИУЕЕО, отпадъци от стъкло и други опасни и неопасни отпадъци в кв. Индустриален, гр. Велинград. Проверени фактори и компоненти на околната среда: „отпадъци“, „атмосферен въздух“ и ЗОПОЕЩ. При организиране и извършване на своята дейност операторът е допуснал пропуски по Закона за водите, ЗУО и ЗОПОЕЩ. Дадени са 4 предписания. Предстои последващ контрол.
* „В и К услуги“ ЕООД, площадка ГПСОВ - гр. Септември. Проверени компоненти и фактори на околната среда: „води“ и „отпадъци“. Пречиствателната станция се експлоатира съгласно технологичната схема. За констатирани несъответствия с разпоредбите на ЗУО, по фактор „отпадъци“ са дадени три предписания: за класификация на отпадъци от утайки от пречистване на отпадъчни води - по реда на Наредба № 2/2014г. за класификация на отпадъците, за водене на отчетност на отпадъците в НИСО - по реда на Наредба №1/2014г. и за представяне на договор по чл. 8, ал. 1 на ЗУО - за предадени отпадъци от решетки и сита и пясъкоуловител, който не е наличен на място. Дадените предписания са изпълнени.
* „Каучук“ АД - завод за производство на каучукови изделия в гр. Пазарджик. Извършени са планова и извънредна проверка - по документи. Проверени компоненти и фактори на околната среда: „въздух“ и „води“ и „отпадъци“ и „химични вещества“. При проверката не се установи несъответствие с изискванията на ЗВ и ЗУО и подзаконовите нормативни актове. Изпълняват се условията, поставени в издадения документ за дейности с отпадъци. Операторът спазва кратността (веднъж на две години) за извършване на СПИ на емисии, изпускани в атмосферния въздух от неподвижни източници. Дадени са 4 предписания – 1 по ЗЧАВ и 3 по фактор „химични вещества“. Срокът им не е изтекъл.
* „Еко Мес“ЕООД, с. Величково, общ. Пазарджик – месопреработвателно предпри- ятие. Проверени компоненти и фактори на околната среда: „въздух“ и „отпадъци“. Дружеството не е извършило регистрация в публичния регистър на лицата, които пускат на пазара опаковани стоки, поддържан от ИАОС. Дадено е предписание да се извърши регистрация съгласно изискванията на чл. 45, ал. 1, т. 13 от ЗУО. Предстои последващ контрол.

**Атмосферен въздух** – през м. май 2023 г. в направлението са извършени 12 проверки на 11 обекта по ЗЧАВ - 8 планови и 4 извънредни. Дадени са 3 предписания. По Закона за ограничаване изменението на климата е извършена 1 планова проверка. Експертите взеха участие в 3 комплексни проверки на обекти без КР, в 1 комплексна проверка на обект с КР и в ДПК за строежи: „Многофункционални сгради – Търговски център – Първи етап, Търговски център - Втори и Трети етап“ и „Многофункционални сгради – Търговски център – Втори и Трети етап“ в гр. Пазарджик.

Извършена е планова комплексна проверка и извънредна - по документи на „Каучук“ АД - завод за производство на каучукови изделия в гр. Пазарджик. Проверени компоненти и фактори на околната среда: компоненти „въздух“ и „води“, фактори „отпадъци“ и „химични вещества“. При проверката не се установи несъответствие с изискванията на ЗВ и ЗУО и подзаконовите нормативни актове. Операторът спазва кратността (веднъж на две години) за извършване на СПИ на емисии, изпускани в атмосферния въздух от неподвижни източници. Дадени са 4 предписания. По компонент „въздух“ – за вписване на инсталацията за производство на лепило в регистъра по чл. 30л, ал. 1 от ЗЧАВ и издаване на удостоверение за регистрация по чл. 30л, ал. 3. По фактор „химични вещества“ предписанията са 3 за актуализиране и представяне в РИОСВ на ИЛБ за продукт „каучуково лепило“, съгласно приложението на Регламент (ЕС) 2020/878 на Комисията от 18 юни 2020 г. за изменение на приложение II към Регламент (ЕО) № 1907/2006 (REACH); от всички доставчици на химични вещества и смеси, които се употребяват в предприятието да се изискат ИЛБ, отговарящи на формата и съдържанието на изискванията на Регламент (ЕС) 2020/878 на Комисията от 18 юни 2020 г. и да се актуализира оценката за бе-зопасността на съхранение на опасни химични вещества и смеси и да се документира по формата, утвърдена със Заповед № РД-184/09.03.2021 г. на министъра на ОСВ. Срокът на дадените предписания не е изтекъл.

 **По ЗЧАВ и подзаконови нормативни актове:**

 Планови проверки

 По Регламент № (ЕС) 517/2014 г. за флуорсъдържащите парникови газове са извършени проверки на транжорна в с. Главиница, общ. Пазарджик и на месопреработвателно предприятие в с. Карабунар, общ. Септември. Операторите на оборудването, заредено с флуорсъдържащи парникови газове го експлоатират съобразно нормативните изисквания.

 По Наредба № 7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации, е извършена проверка на мебелна фабрика в гр. Велинград. Установи се, че за нанасяне на покрития върху дървесни повърхности се използват бои и лакове на водна основа. Инсталацията за нанасяне на покрития не работи с пълен капацитет. Извършена е справка за наличното количество бои, лакове и разтворители и за консумираното количество през 2022 г.

 По Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини са извършени проверки на бензиностанции в гр. Батак, гр. Велинград и гр. Белово. Веднъж годишно е извършвана проверка за ефективността на улавяне на бензиновите пари на системите, съответстващи на Етап II на УБП. Резултатите от проверките са отразени в дневници. Операторите спазват изискванията на Наредба № 16 от 1999 г.

 По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, са извършени проверки на цех за производство на дървесни палети и цех за производство на пелети, гр. Ракитово, стопанисвани от „Бул Лес“ ЕООД и на предприятие за производство на асансьори и резервни части в гр. Ветрен. При първата проверка са дадени предписания - за предприемане на мерки за ограничаване на неорганизираните емисии прах при зареждане на силоза, свързан към аспирационните уредби на банцизите и за извършаване на собствени периодични измервания на емисии на вредни вещества, изпускани в атмосферния въздух от барабанната сушилня, монтирана към инсталацията за производство на пелети и доклад с получените резултати да се представят в РИОСВ-Пазарджик. Последващ контрол установи, че операторът е предприел мерки и е монтирал завеса, затваряща отворената страна на силоза, с цел недопускане на неорганизирани прахови емисии в атмосферния въздух. При проверка на предприятието за производство на асансьори и резервни части в гр. Ветрен, общ. Септември се установи, че не се експлоатират неподвижните източници на емисии, които са на площадката. Операторът представи документация за използване на услуги от юридически лица, извършващи отливане и прахово боядисване на детайли.

 Извънредни проверки

 Във връзка с постъпили документации за съгласуване на броя и разположението на точки за вземане на проби /извадки/ по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, е извършена проверка на цех за производство на пелети в гр. Велинград. На основание чл. 11, ал. 2 от Наредба № 6/1999г. е утвърдено разположението и точките за вземане на проби/извади за извършване на регламентираните измервания.

 Извършен е последващ контрол на предписание, дадено на бетонов център в гр. Септември. Установи се, че операторът е предприел мерки за недопускане на неорганизирани прахови емисии в атмосферния въздух-уплътнен е капакът на смесителя.

 По препратена по компетентност жалба за непоносим шум и замърсяване на околната среда в гр. Велинград, е извършена проверка на хотел „Панорама“. Установи се, че за отопление се използва котел на течно гориво. Посредством изпускащо устройство (комин), изведен над покривното пространство, организирано се изпускат емисии в атмосферния въздух. Съхранението на гориво се извършва в котелното помещение в контейнер с вместимост 1 тон, който се зарежда периодично от камион пред хотела. Съгласно разпоредбите на чл. 21 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, при горивни източници с мощност от 0,5 до 50 MW има определени норми за допустими емисии. Дадено е предписание да се представи в РИОСВ информация, чийто анализ да покаже дали е необходимо да се извършват собствени периодични измервания на емисии за котела. От представената информация се установи, че котелът е с мощност 0,4 MW и няма определени норми за допустими емисии по чл. 21, ал. 1 от Наредба № 1 от 2005 г. При проверката се установи, че пред входната врата на котелното помещение се чува слаб шум от работата на горелката на котела. Хотелът като обект не се определя като промишлен източник на шум по смисъла на допълнителните разпоредби на §1, т. 2 от Наредба № 54 от 13 декември 2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда. По отношение на шума от празненства РИОСВ – Пазарджик не се явява компетентен орган - случаят е извън приложеното поле на чл. 12, т. 1 от Закона за защита от шума в околната среда.

 По Закон за ограничаване изменението на климата (ЗОИК)

 Извършена е планова проверка на „Завод за хартия - Белово“ АД, гр. Белово по издадено разрешително за емисии на парникови газове. Установи се, че от 15.08.2022 г. е преустановена основната дейност на производствената площадка. Преустановено е захранването с ел. енергия и с вода за производствени нужди. Операторът е извършил докладване в ИАОС на годишните количества емисии за 2022 г.

 Анализ на резултатите от два доклада за извършени СПИ на промишлен шум в околната среда не установи превишаване на граничните стойности на еквивалентните нива на шум по границите на производствената площадка и в мястото на въздействие.

 На основание получени от ЦЛ към ИАОС резултати от контролни измервания на емисии на вредни вещества от неподвижен източник – сушилня за пелети в гр. Пазарджик, е извършен анализ на резултатите. Контролните измервания доказват, че няма превишаване на нормите за допустими емисии, определени в Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

 Извършени са оценки на резултатите от проведени СПИ на емисии на вредни вещества, изпускани в атмосферния въздух от пет изпускащи устройства на производствени обекти в гр. Велинград, гр. Пещера и в с. Карабунар, общ. Септември, както и на две изпускащи устройства на РДБО Панагюрище. Анализът на резултатите показва, че са спазени емисионните норми.

 Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. април 2023 г. Анализът на резултатите показва, че са спазени емисионните норми, посочени в издаденото КР на оператора.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. май са изготвени 6 становища и 2 други.

**Води** – през м. май от експертите в направлението са извършени 15 проверки на 11 обекта, от които 8 планови по Закон за водите и 7 извънредни. Експертите взеха участие в 3 проверки на обекти без КР и в проверка на обект с КР.

За установени нарушения на Закона за водите са съставени два АУАН - на „Хрис“ООД, гр. Пазарджик - за превишене на ИЕО от заустване №1 по показател биологична потребност от кислород за 5 денонощия (БПК5) и на „Бе Пет“ЕООД, гр. Куклен - за неизпълнение на условията на чл. 48, ал. 1, т. 12 от Закона за водите. Във връзка с постъпили ИП за провеждане на процедури по ОВОС и ЕО са изготвени 6 становища по компонент „Води“.

Извършена е комплексна проверка на ГПСОВ гр. Септември с оператор „ВиК услуги“ЕООД, гр. Пазарджик. Пречиствателната станция се експлоатира съгласно технологичната схема. При извършения оглед на площадката не се констатира нарушение на екологичното законодателство.

Извършените планови проверки /по Заповед РД-1188/2022 г. на МОСВ/ са за провеждане на емисионен контрол. Взети са водни проби от „Еко-ф“ЕАД, с. Карабунар – млекопреработвателно предприятие, „Ина“ЕООД, гр. Панагюрище – дестилерия за етерични масла.За отстраняване на отклонения от технологичния режим на работа на съоръженията и предприемане на превантивни мерки, при извършените проверки са дадени 9 предписания - 3 от тях са изпълнени. Предстои последващ контрол.

 Извънредни проверки:

* По искане на Районна прокуратура - Пазарджик е извършена съвместна проверка по жалба за изливане на отпадъчни води от гараж в гр. Пазарджик. Не се констатираха разливи или течове на отпадъчни води около имота. Няма следи от нефтопродукти. На улицата има изградена дъждоприемна шахта, която отвежда води към ГПСОВ.
* Извършена е проверка съвместно с БД ИБР по сигнал за замърсяване на водите на р. Чепинска от стара пречиствателна станция за отпадъчни води (ПСОВ) на хотел „Кашмир‘ /бивш „Велина“/. Установи се, че пречиствателната станция на бившия хотел „Велина“, сега хотел „Кашмир“, за който има издадено разрешително за заустване № 331101105/2010г., продължено с Решение № РР-432/2021 г. От извършения оглед на място не се констатира замърсяване на р. Чепинска. Дадено е предписание за почистване и ревизия на канализационната система на обекта с цел изясняване произхода на отпадъчните води. Предстои повторна проверка.
* По подаден сигнал РИОСВ и РЛ Пазарджик извършиха проверка на място по течението на Карабунарско дере и на мандрата в с. Карабунар, общ. Септември. Не се констатираха следи от замърсяване на водното течение в границите на с. Карабунар, както и наличие на нерегламентирано изтичане на отпадъчни води от мандрата в с. Карабунар. Взета е водна проба за анализ на отпадъчните води преди заустване в Карабунарско дере. Замерените моментни показатели на водите не показват наличие на замърсяване. Предстои извършване на ФХА на водната проба в РЛ-Пазарджик.
* Извършена е проверка за изпълнение на дадено предписание за демонтиране на довеждащ тръбопровод на кота 405 и фиксиране на нивомерна лата на водем „богати разтвори“ на „Панагюрска медна компания“ АД, с. Цар Асен. При проверката се установи, че предписанието е изпълнено.
* Извършена е проверка по дадено предписание за почистване на септична яма и изпълнение на бетонен борд на бетонов център в с. Габровица, общ. Белово. Предписанията са изпълнени.
* При извършена проверка на яз. Доспат се констатира наличие на гумена тръба – ф 65 в язовира. Направена е повторна проверка със собствениците на близките имоти. Дадено е предписание за прекъсване и затапване на тръбата, с цел предотвратяване на заустване. Предписанието е изпълнено.

**Почви –** презм. май експертът от направлението взе участие в комплексна проверка на обект с КР – „Грийнбърн“ ЕООД. Проверено е изпълнението на Условие 13 ,,Опазване на почвите и подземните води от замърсяване “. Констатира се изпълнение на всички точки от условието в КР и спазване на разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. май експертите и специалистите от направление БРЗТЗ извършиха 21 проверки в 14 обекта, в т. ч. 12 планови, 9 извънредни и 12 обхода. В рамките на осъществения контрол няма съставени АУАН и не са дадени предписания. Връчени са две наказателни постановления на обща стойност 5 100 лева.

Контролна дейност - през отчетния период от специалистите подвижна паркова охрана са извършени 8 планови проверки и 12 обхода в резервати „Купена“ , „Беглика“ и „Дупката“. Не са констатирани нарушения.

 Превантивна дейност

В резерват „Купена“, с цел опазване режима, е проведена съвместна извънредна проверка с представители на Зонално жандармерийско управление (ЗЖУ)-Пловдив. Няма установени нарушения в границите на резервата. При ревизията на резерват „Беглика“ са проверени подотдели 61„г“, „б“ и 62 „и“, „л“, покрай пътеката за посетители и самата пътека. Не са установени нарушения.

След постъпил сигнал е извършена извънредна проверка на поземлени имоти с идентификатори 55155.27.181 и 55155.508.1 по КККР на гр. Пазарджик, попадащи в речното легло на река Марица. В проверения участък е установена сеч на цялата дървесна и храстова растителност и по двата бряга на реката. Продължава изясняването на обстоятелствата по сигнала – изискани са документи от Община Пазарджик.

При плановата проверка в ЗМ „Маришко подрумиче“ не са установени нарушения.

След постъпило писмо от МОСВ за събиране на документи, необходими за процедурата по актуализация площта на резерват „Дупката“, е извършена извънредна проверка. Предоставени са документи, част от лесоустройствения проект от 1998 г., които са изпратени в МОСВ.

Проведен е мониторинг на растителния вид маришко подрумиче, съгласно утвърден график от министъра на околната среда и водите за изпълнение на мониторингови дейности от РИОСВ през 2023 г. Събраната информация ще бъде изпратени към ИАОС за обобщаване на резултатите.

При две планови проверки на защитени дървета в гр. Батак, записани в ДР под № 1754 и № 1755 се констатира, че състоянието им е добро. По повод постъпило заявление за окастряне и премахване на провиснали и изсъхнали клони, се извърши извънредна проверка на защитено дърво от вида Дръжкоцветен дъб, записано в ДР под № 2019. Заявената дейност е съгласувана, защото изсъхналите клони в короната му биха представяли опасност за преминаващи хора, в случай на отчупване и падане.

През отчетния период експертите предприеха действия по четири сигнала, постъпили на „зелен“ телефон, в т. ч – по два сигнала за защитени видове в безпомощно състояние (бял щъркел и бързолет). Предприети са действия, съгласно чл. 39 от Закона за биологичното разнообразие: щъркелът е изпратен е за лечение в спасителен център, а бързолета – пуснат на свобода, в подходящ за вида район. Проверка на място по сигнал за отчупена част на щъркелово гнездо, поради свлякъл се гнездови материал не установи екземпляри в безпомощно състояние и съответно не се наложи намеса от страна на РИОСВ-Пазарджик. По сигнал за мъртъв възрастен екземпляр от вида бял щъркел, във връзка с това, че на БАБХ е издадено разрешително по реда на Наредба № 8, информацията е изпратена до ОДБХ – Пазарджик за предприемане на действия съгласно тяхната компетентност.

 Превантивна дейност

През м. май беше осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

Експертите взеха участие в ТИС към Министерство на енергетиката във връзка с находище Огняново и в консултации по публикуван проект на плана за управление на риска от наводнения в Източнобеломорски район за басейново управление, организирани от БД ИБР.

Изготвени са: 85 писма по реда на чл. 2, ал. 2 от Наредбата за ОС, 23 вътрешни становища, 2 Решения по ОС, 26 др. писма и справки.

Постигнат ефект от контролната и превантивната дейност: предотвратяване и отстраняване на нарушения в ЗТ и ЗЗ, събиране на информация за обекти с висока природозащитна стойност, опазване на рядък растителен вид чрез защита на местообитанието му, аргументирано определяне на комулативна оценка и/или въздействия в рамките на процедурата по преценка на степента на въздействие на ППП/ИП върху защитените зони от НЕМ „Натура 2000“, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. май 2023 г. по ЗУО са извършени **50** проверки в **41** обекта, от които **26** са планови и **24** извънредни. Дадени са **13** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по събиране, съхраняване и третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали, за чистотата на населените места, РПМ, ОПМ, речни легла и прилежащите им територии, проверки по писма на МОСВ.

 **Планови проверки:**

Извършени са четири планови проверки на рекултивирани депа за БО на общините Батак, Белово, Септември и Пазарджик. Рекултивацията на обектите протича съгласно одобрените работни проекти и изикванията на Наредба №26/1996 г. за рекултивация на нарушени терени. Трите депа са на етап биологична рекултивация.

Извършени са три планови проверки във връзка с изпълнение задълженията на кмета на общините Батак, Белово и Пещера по чл. 19, ал. 3, т. 10 от ЗУО. Не са констатирани несъответствия.

Извършени са две планови проверки на общините Ракитово и Стрелча във връзка с чл. 19, ал. 3, т.7 и т. 11 от ЗУО. При проверките не са констатирани нарушения.

Извършени са четири планови проверки във връзка с изпълнение задълженията на кмета на община Панагюрище, община Стрелча, община Белово и община Пещера по чл. 52, ал. 6 от ЗУО. Не са констатирани нарушения или несъответствия.

Извършена е планова проверка на автосервиз в гр. Пещера за спазване на нормативните изисквания и недопускане на нерегламентирано изгаряне на отпадъци/отработени масла, излезли от употреба гуми. Дадено е предписание с постоянен срок за водене на отчетност за образуваните отпадъци от дейността на обекта в НИСО, съгласно изискванията на Наредба №1/04.06.2014 за реда и образците, по които се предоставя информация за дейностите по отпадъците, както и за реда за водене на публични регистри.

 Извършени са планови проверки на обект за производство на мебели в гр. Пазарджик и на лечебно заведение в гр. Панагюрище за контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

При планов контрол на фирма за търговия с препарати за растителна защита в гр. Пазарджик не бяха представени месечни справки-декларации по прил. 15 от Наредбата за продуктова такса. Дадено е предписание да се представят в РИОСВ-Пазарджик копия от месечни справки-декларации - предписанието е изпълнено. Дружеството не е извършило регистрация в публичния регистър на ИАОС за лица, които пускат на пазара опакована стока и е допуснало пропуски по отношение изискванията на Наредба №1/2014 г. за реда и образците, по които се представя информация за дейностите, както и реда за водене на публични регистри. Дадени са предписания отчетността на отпадъците да се води в НИСО и да се извърши регистрация в публичния регистър на лицата, които пускат на пазара опакована стока. Сроковете им не са изтекли.

Извършени са планови проверки на дружество за третиране на ОЧЦМ, ИУЕЕО, НУБА и други опасни и неопасни отпадъци и на дружество за съхраняване на отпадъци от пластмаса в гр. Пазарджик. Проверени са условията, поставени в документите по чл. 35 от ЗУО. Не са установени несъответствия с нормативната уредба по ЗУО.

Извършена е планова проверка на площадка за третиране на строителни отпадъци, стопанисвана от ,,Акра Зем“ ЕООД, гр. Септември. Дадени са три предписания за констатирани пропуски по изпълнение на изискванията и разпоредбите на Наредба №1/04.06.2014 г. и на условията в регистрационния документ по чл. 35 от ЗУО - дружеството не води отчетност в отчетна книга по съответното приложение, площадката не е оградена или обозначена с трайни знаци и табела с името на дружеството, извършващо дейност на нея, не са поставени табели с код и наименование на отпадъка на площадката за съхранение на приетите за третиране отпадъци. Предстои последващ контрол.

Извършени са планови проверки на две площадки за съхраняване и разкомплектоване на ИУМПС в гр. Пазарджик. Изпълняват се условията, поставени в издадените документи за дейности с отпадъци.

Извършена е планова проверка на площадка за третиране на ИУМПС в с. Юнаците, общ. Пазарджик, стопанисвана от „Попови ауто“ ЕООД. Изпълняват се условията, поставени в част III на издаден документ за дейности с отпадъци. Не са установени нередовности.

Извършен е планов контрол на площадка за третиране на ИУМПС, ОЧЦМ, НУБА, ИУЕЕО и други опасни и неопасни отпадъци на „Металвест София“ ЕООД, гр. Панагюрище. Проверени са условията, поставени в разрешението по чл. 35 от ЗУО за извършване на дейности по третиране на отпадъци. Не са констатирани нарушения.

Извършени са две планови проверки на търговци и брокери на отпадъци в гр. Пазарджик и с. Калугерово, общ. Лесичово. До момента тези дружества не са извършвали дейност като такива.

Извършена е планова проверка на ,,Агрикон БГ“ ЕООД /оранжерии за производство на зеленчуци/ на площадка, находяща се в землището на с. Лесичово. Установи се, че дружеството все още не извършва дейност на упоменатата площадка, която е в процес на строителство.

**Извънредни проверки:**

Извършени са извънредни проверки на кметовете на общините Белово, Панагюрище, Ракитово, Лесичово, Стрелча и Пазарджик във връзка с писмо на МОСВ за изпълнение задълженията по чл. 19, ал. 3, т. 5 от ЗУО. Констатира се, че кметът на Община Панагюрище е организирал събирането и оползотворяването на строителните отпадъци от ремонтна дейност, образувани от домакинствата на територията на общината. В общините Белово, Ракитово и Лесичово няма изградена общинска площадка за събиране, оползотворяване и/или обезвреждане на строителните отпадъци от домакинствата, както и сключен договор с лице по чл. 35 на ЗУО за третиране на строителни отпадъци. Дадено е предписание на кметовете да се предприемат мерки за организиране на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на община Ракитово, община Белово и община Лесичово и да се представи в РИОСВ-Пазарджик сключен договор с лице по чл. 35 от ЗУО за третиране на строителни отпадъци. Предстои последващ контрол.

Извършена е извънредна проверка на площадка за третиране и транспортиране на отпадъци на “МЛ България"АД в гр. Пазарджик във връзка с писмо на РЗИ за унищожаване на негодни за употреба лекарства и лекарствени продукти. Издадено е становище за унищожаване на негодни за употреба лекарства и лекарствени продукти с изтекъл срок на годност.

 Извършена е извънредна проверка по жалба относно образуване на нерегламентирани сметища в близост до резервоар за питейна вода от живущи в незаконни постройки на улица ''Петър Фикин'' в гр. Брацигово. Експерти на РИОСВ-Пазарджик, съвместно с представител на община Брацигово извършиха проверка на посочения адрес, при което се установи, че няма образувани нерегламентирани сметища. Не беше установено и наличие на замърсявания с отпадъци в посочения район. РИОСВ-Пазарджик не е компетентен орган за предприемане на действия за премахването на незаконните постройки.

Извършена е извънредна проверка за изпълнение на дадено предписание на обект за производство на пелети в гр. Пазарджик да преустанови незабавно дейността до провеждане на необходимите процедури за неговото узаконяване. Предписанието се изпълнява - не се извършва дейност на обекта.

Извършени са пет извънредни проверки за изпълнение на дадени предписания на кмета на община Велинград, на директора на ТП ДГС „Алабак“, на кмета на община Ракитово, на директора на ОПУ-Пазарджик и на директора на ТП ДГС „Ракитово“, да организират почистване на терени, замърсени с отпадъци, за които имат задължения по ЗУО. Предписанията са изпълнени. Почистени са 12 замърсени с отпадъци терена (6 на територията на ТП ДГС „Алабак“ - под пътя от с. Алендарово за гара Цветино, 1 в землището на гр. Велинград, 2 в землището на с. Алендарево, 1 терен в землището на гр. Костандово, 1 терен на територия на ОПУ-Пазарджик-Републикански път II-84 и 1 на територия на ТП ДГС „Ракитово“). Дадени са предписания на кмета на община Велинград, на кмета на община Ракитово и на директора на ТП ДГС Алабак да организират почистването на 4 нови замърсени с отпадъци терени в землището на гр. Велинград, 2 в землището на гр. Ракитово и 1под пътя от с. Алендарово за гара Цветино и да предприемат мерки за недопускане на повторни замърсявания. Битовите отпадъци да се предадат за последващо обезвреждане на Регионално депо за неопасни отпадъци – Пазарджик, а оползотворимите на лица, които притежават документ по чл. 35 от ЗУО.

Във връзка с писмо на МОСВ за проверка на членове на организации по оползотворяване на ИУЕЕО, e извършена извънредна проверка на лице - вносител на ЕЕО в гр. Пазарджик при която се установи, че дружеството не е извършвало внос на ЕЕО през 2022 г.

Във връзка с писмо за предоставяне на информация за липса на задължения към ПУДООС, е извършена извънредна проверка на фирма - производител на механични части от алуминий в с. Варвара, общ. Септември. При проверката се установи, че дружеството няма задължения към ПУДООС. Дадено е предписание да се представят в РИОСВ-Пазарджик, копия от месечни справки-декларации по Приложение № 15 от Наредбата за продуктова такса. Предписанието е изпълнено.

Извършена е проверка за последващ контрол на дадено предписание за почистване на зъмърсявания с отпадъци на терен до парк „Стадиона“ в гр. Пазарджик. Предписанието е изпълнено.

 Извършена е извънредна проверка на ЗП Данка Ганчева, с. Калугерово, община Лесичово, относно дадено предписание за почистване на терен, замърсен с опасни отпадъци ( моторно и хидравлично масло) от селскостопански машини, стопанисвани от ЗП. При проверка на място се констатира, че предписанието е изпълнено и теренът е почистен, а наличните при предходната проверка количества отпадъци са предадени на лице, притежаващо документ по чл. 35 от ЗУО.

Извършена е извънредна проверка на ОПУ-Пазарджик, относно дадено предписание за почистване на замърсени с отпадъци терени в сервитута (пътни уширения) на главен път II-84 с. Варвара - гр. Велинград, в учaстъка до гара Цепина. При извършената проверка на място се установи, че предписанието е изпълнено в срок.

 Извършена е проверка по сигнал за замърсяване с отпадъци в землището на гр. Септември, на ул. ,,Илия Минев“ и края на ул. ,,Орфей“, водеща към земеделски имоти. Проверката на място потвърди констатациите в сигнала. Дадено е предписание на кмета на община Септември да организира почистването на замърсените с отпадъци терени и предприеме мерки за недопускане на последващо замърсяване. Предстои последващ контрол.

 **Последващ контрол –**

Извършен е последващ контрол по дадено предписание на кмета на община Пещера за почистване на отпадъци, натрупани в сервитута на газово отклонение стопанисвано от ,,Овергаз мрежи“ АД. При проверката на място се установи, че предписанието е изпълнено и не е допуснато последващо замърсяване с отпадъци.

 Извършен е последващ контрол на дадени предписания за почистване на констатирани замърсявания с отпадъци в прилежащите територии на р. Мареш в гр. Панагюрище и за предприемане на мерки за осигуряване на достъп до земеделски имоти и недопускане ограничаване на достъпа до селскостопански път в землището на с. Оборище, общ. Панагюрище. Предписанията на РИОСВ са изпълнени.

 Извършен е последващ контрол по дадено предписание на кмета на община Пазарджик за почистване на замърсявания с отпадъци в землището на с. Росен. Предписанието е изпълнено.

 **ОХВ и контрол на риска –** през м. май в направлението е извършена една планова проверка по ЗООС – дадено е 1 предписание. Експертът взе участие в проверки на оператор с КР и на оператор без комплексно разрешително. Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 3 процедури по глава шеста от ЗООС за инвестиционни предложения, планове и програми. Започната е процедура във връзка с чл. 106 от ЗООС по разглеждане и одобряване на актуализиран доклад за политика за предотвратяване на големи аварии на предприятие с нисък рисков потенциал. Проведена е подготвителна среща с членовете на междуведомствена комисия по чл. 157а, ал. 2 от ЗООС за определяне обхвата на проверката на предприятие с висок рисков потенциал. Направена е организация за провеждане на проверката. Изготвени са три доклада от извършени проверки по чл. 157а, ал. 2 от ЗООС на предприятия с нисък рисков потенциал. Дадени са становища по постъпил проект на комплексно разрешително и по писмо на МОСВ относно отчитане на проверките по Регламент (ЕО) № 1907/2006 REACH. Експертът взе участие в работна среща на тема: „Прилагане на законодателството в областта на химикалите и контрола на опасностите от големи аварии“.

Във връзка с годишния план за контрол на предприятия с висок и нисък рисков потенциал е извършена планова съвместна проверка на „Орика Мед България“ АД, общ. Панагюрище - предприятие с висок рисков потенциал (ПСВРП). Основните дейности в предприятието са производство и съхранение на взривни вещества. Извършен е оглед на складовете и цеховете на площадката. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Актуалната класификация на предприятието е потвърдена със становище на заместник-министъра на околната среда и водите. Актуализираният доклад за безопасност (ДБ) е одобрен с решение на изпълнителния директор на ИАОС. Актуализацията на ДБ е във връзка с инвестиционно предложение (ИП) „Производство на невзривна емулсионна матрица за нуждите при провеждането на взривни работи“. Процедурата е приключила с издаване на актуалното решение за неговото одобряване. Няма текущи процедури по глава шеста и/или глава седма, раздел I от ЗООС. Няма нови планирани промени в предприятието. Реализираните промени съответстват на характеристиките на горецитираното ИП. Вида и максималните количествата на наличните опасни вещества от Приложение № 3 на ЗООС съответстват на описаните в актуализираното уведомление за класификация на предприятието, актуализирания ДБ и актуалното решение за неговото одобряване. За периода от предишната проверка до момента няма данни за случили се инциденти или аварии. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работата и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършени периодични мониторинг и проверки на площадката, защитните и аварийните системи. Операторът е предоставил информация по чл. 116д, ал. 1 от ЗООС на кмета на община Панагюрище. Информацията е публикувана и на интернет страницата на предприятието. При проверката на документите е установено, че информацията по чл. 116д, ал. 1 от ЗООС не е актуализирана по образец по приложение № 11 към Наредбата за предотвратяване на големи аварии с опасни вещества и ограничаване на последствията от тях. Дадено е предписание за привеждане в съответствие с нормативните изисквания. Не са установени други несъответствия.

**КР и екологична отговорност –** през м. май е извършена една планова проверка на оператор с издадено комплексно разрешително - „Грийбърн“ ЕООД, гр. София във връзка с изпълнение на условията в КР № 558-Н0/2017 г. и проверка на достоверността на информацията, представена с ГДОС за 2022 г. за изпълнение на дейностите, за които е предоставено КР. При проверката не са констатирани несъответствия с условията в издаденото комплексно разрешително и/или с нормативната уредба по околна среда. Не се констатира несъответствие между представената в ГД информация и наличните на площадката данни, поради което не са давани предписания.

Експертът участва в среща и беше ангажиран с предоставяне на информация в Следствена служба, гр. Пазарджик във връзка с дейността и контрола на „Панагюрска медна компания“ АД, гр. София.

Изготвени са: вътрешно становище по ИН и са дадени указания във връзка с прилагане изискванията на гл. Седма, раздел II от ЗООС, писмо до МОСВ във връзка със събиране на данни на ниво Европейски съюз за дейностите на екологично ефективни и най-ефективни инсталации в сектора по т.4.2 от Приложение № 4 на ЗООС, уведомителни писма.

Извършена е проверка на качеството и съдържанието на доклади за пренос на замърсители извън производствената площадка, съгласно Регистър 166 на оператори с издадени КР. Проверени са и верифицирани в електронната система на ИАОС 23 доклада. Изготвени са и са изпратени в законовоопределеният срок към ИАОС и операторите Становища по верификация на информацията в ГДОС за 2022 г. към всеки един от представените 20 годишни доклада.

**Екологична отговорност –** през м. май 2023 г. е извършена една планова проверка на оператор, попадащ в приложното поле на ЗОПОЕЩ - участие в комплексна планова проверка на „Трансметал“ ЕООД, гр. Велинград. В рамките на проверката са дадени две предписания – за актуализиране на информацията в публичния регистър на операторите, извършващи дейности в приложното поле на ЗОПОЕЩ и за представяне на собствена оценка за възможните случаи за възникване на непосредствена заплаха за екологични щети и на случаи на причинени екологични щети.

Изготвено е становище по представен финален доклад и приложения към него, внесени от изпълнителя съгласно Договор № Д-33-65/22.11.2022 г. с предмет: „Изготвяне на доклад за оздравителни мерки при неизвестен извършител, фактическа сложност и необходимост от допълнителни анализи по случаи с причинени екологични щети на река Марица от 25.01.2020 г. по реда на чл. 34 от Закона за отговорността за предотвратяване и отстраняване на екологични щети“, сключен между МОСВ и „Стерна консулт“ ЕООД.

Експертът взе участие в онлайн среща на 11 май между „Стерна Консулт“ ЕООД, МОСВ, БД ИБР, РИОСВ-Пазарджик и РИОСВ-Пловдив за обсъждане на въпроси, относно „Изготвяне на доклад за оздравителни мерки при неизвестен извършител, фактическа сложност и необходимост от допълнителни анализи по случаи с причинени екологични щети на река Марица от 25.01.2020г. по реда на чл. 34 от Закона за отговорността за предотвратяване и отстраняване на екологични щети“.

**ОВОС и ЕО –** през отчетния период е извършена една планова проверка. В рамките на осъществения контрол няма дадени предписания и не са констатирани административни нарушения. Извършената планова проверка е по документи относно давността на решение № ПК-25-ПР/2016 г. за преценяване на необходимостта от извършване на ОВОС. Установи се, че в 5 годишния срок от датата на влизане в сила на решението, няма издаден административен акт (по реда на специален закон), който разрешава/одобрява осъществяването на горецитираното ИП, съответно не е стартирала реализацията му и решението е изгубило давност.

През м. май 2023 г. в РИОСВ-Пазарджик постъпиха 85 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 35 преписки за ИП и 6 преписки за планове и програми, съгл. Приложение 1 и 2 на ЗООС. 9 приключиха с краен акт - 2 решения за преценяване на необходимостта от извършване на ОВОС от които едното с характер „да се извърши ОВОС“, а другото с характер „да не се извършва ОВОС“, 1 решение за преценяване на необходимостта от извършване на ЕО с характер „да не се извършва ЕО“ и 6 решения за прекратяване на процедура по ОВОС. Изготвени са 11 указания за следващи действия за провеждане на процедурите по реда на глава шеста от ЗООС (7 процедури по преценяване на ОВОС и 4 процедура по преценяване на ЕО), а 21 преписки, от които 20 във връзка с процедура по преценяване на ОВОС и 1 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 52 писма (в т. ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в заседание на ОбЕСУТ при Община Септември и в заседание на комисия по чл. 17 при ОД “Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. Почистени са 12 терена, замърсени с отпадъци **(**6 на територия на ТП ДГС „Алабак“, 1 в землището на гр. Велинград, 2 в землището на с. Алендарево, 1 в землището на гр. Костандово, 1 на територия на ОПУ-Пазарджик - Републикански път II-84 и 1 на територия на ТП ДГС „Ракитово“.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. май са* *постановени*: 2 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на ЕО с характер „да не се извършва ЕО“, 6 решения за прекратяване на процедура по ОВОС и 2 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по транспортиране на отпадъци на основание чл. 78, ал. 10 от ЗУО, 8 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за отказ от издаване на РД за извършване на дейности по транспортиране на отпадъци, 1 решение за прекратяване на действието на РД за дейности по транспортиране на отпадъци и 3 становища за върнати работни листове за класификация на отпадъци.

**Обществеността –** през м. май 2023 г. РИОСВ-Пазарджик отговори на две заявления за достъп до обществена информация на физическо и юридическо лице. Заявителите получиха пълен достъп до исканата информация.

РИОСВ-Пазарджик и Община Брацигово отбелязаха Европейския ден на „Натура 2000“ и Международния ден на биоразнообразието с работна среща на заинтересовани страни на тема: „Натура 2000″ –  ползи за природата и хората“, която се проведе на 22 май в заседателната зала на общината. В нея взеха участие експерти на РИОСВ-Пазарджик, БДЗП, Община Брацигово, кметовете на Исперихово, Равногор, Козарско и Розово, служители в кметства и читалища. Презентацията на експерт на БДЗП представи политиките, свързани с биологичното разнообразие. Във времето за дискусия бяха изложени мнения и становища на различните заинтересовани страни и обсъдени конкретни проблеми при управлението на защитените зони от националната екологична мрежа в област Пазарджик.